Publication: Magyar Közlöny
Issue: MK-1999-62 (Year: 1999, Number: 62)
Era: 1990-2004
Section: résztvevők, valamint az eljárást folytató hatóság tagjai személyi védelme elrendelésének feltételeiről és végrehajtásának szabályairól szóló 34/1999. (II. 26.) Korm. rendelet
Paragraph Index: 172

7. a) A Kormány egyetért azzal, hogy büntetőeljárásokkal, az áldozatok ügyeiben folyó közigazgatási eljárásokkal párhuzamosan, s azokat követően is teret kell engedni az áldozatokat segítő-támogató egyházi és egyéb társadalmi szervezetek munkájának. Ennek érdekében — szükség esetén megfelelő jogi szabályok megalkotásával — meg kell határozni azt, hogy e szervezetek miképpen, milyen eljárási rendben, milyen szabályok szerint, pontosan milyen célokat követve működhetnek együtt. Meg kell vizsgálni továbbá azt is, hogy milyen pénzügyi erőforrások mozgósíthatók az áldozatokat segítő, támogató egyházi és egyéb szervezetek támogatására.

Source: https://magyarkozlony.hu/hivatalos-lapok/41072ebbc64e411aa4a75c522bb2ab11dc272bc8/dokumentumok/2982ff2466d2539eaa8d2fe8b387dedaaa973d2c/letoltes